D taluft-a taqdimt ig-laq annemḥu tura ;ilaq-aY a nessemnae ayen akw iwimi nezmer deg wayen daY d-iqqimen seg idles nneY skud ur iruḥ ula d netta. ImaYlayen (1)umezruy n zik keblen ifassen i ymezwura nneY, wid umezruy n wassa ur edilen ara.
Amezruy n wassa ixulef di snat temsal, yiwet tenfae, tayeḍ tdur. Tin idurren : tazmert n ddulat n zik t-tin n ddulat n tura mxallafent. Tazmert n ddula n zik ur tzad ara ; ma tella teqbilt illan teqwa cwiṭ, tezmer ad tqamer neY xeṛsum a-s-etjaneb, ad tali s-adrar (akken xedmen Leqbayel d Icawiyen), neY a t-Yerreq di Sseḥra (akken xedmen ImucaY, Imzabiyen d kra Izennaten). Segg wasmi i d-snulfan Iṛumyen yal asafar, uYalent ddulat n wassa nnernant di tezmert ; ulac tamna ṭ ur wwident ara s ṭumubilat, s isufag , s ṛradyu, s iYerbazen .
AYerbaz ladYa iYelb-itent akw. Skud mezzi weqcic aqerru-s fessus, iṛdeb am urekwti, akken tebYid a bnadem a t-earkeḍ. M' ara yuYal d argaz a-t-id-yaf Iḥal iqqur kan Yef ayen iḥfeḍ di temzi-s, d ayen kan iwim' ara id itteawad, d tameslayt ilmed ass-n ara id izeggwiren s iles-is.
Maca tella tayeḍ tenfae deg wmezruy n wassa. Di lqern eacrin agi deg nella telḥ̣a tussna, armi tuYal tezmert-is tekka-d nnig tezmar nniden akw u annect-a di mkul amdiq. Ihi yezmer bnadem ad issexdem allalen-is. Assa win ibYan ad yessufeY idlisen s tmeslayt i s-ihwan, ama tettwaru zik am' ala, acku tussna tessuks-ed leqwanen n tmeslayt wala wid n tira. Assa nezmer ad nessufeY idlisen di mkul ṣṣenf.
Maca axxam ibennu Yef llsas. Llsas nneY nekwni d ayen nnan d wayen gan imezwura nneY. D win i daY ilaq a-d-nejmae assa. Tagi d yiwet di ssebbat n wedlis-a Yef Ccix Muḥend. Llant tiyaḍ, acku ayen inna Ccix mačči kan ala Leqbayel neY ala ImaziYen i-g̣eana . Asekkud-is ifel i-tlisa n tmurt Leqbayel, ulamma din i d-yennulfa, yaena akw timura d akw lewqat.
Tahrayt n wawal, aweṛrat iḥerzen ayen das d-ikkan sYur Iwaldin-is, yelha ; Win irnan s-ayen i s-d-iğğa baba-s, yif-it. Ihi ayen d-nejmee si tmusni n Ccix ad aY yili d llas iYef ara nebnu, ansittee am-makken isittee tin n yigad tizwaren.
(1) ImaYlayen : circonsatances
ukkis si :
Mulud Meammeri : Inna yas Ccix Muḥend
Adlis iffY-d i ddemma n bab-is di Ldzayer deg useggas 1990
kab_Latn kab_Latn kab_Latn kab_Latn kab_Latn kab_Latn kab_Latn pag_Latn kab_Latn kab_Latn